Holger K. Nielsen (SF), 2004-11-24:
Det, som er pointen i den rapport, der er kommet her, eller det debatoplæg, der er kommet her, er jo netop, at der ikke er nogen sammenhæng mellem disse her pædagogiske læreplaner og så den virkelighed, man oplever udeomkring i daginstitutionerne.
men hvor virkeligheden for de mennesker, det her handler om, er, at det ikke rigtig bliver til noget.
De, der arbejder med det, er jo i fuldt sving, og mange er utrolig begejstrede.
Mange kommuner har ud over den efteruddannelse, vi har lagt op til her, selv afsat flere midler til det og går meget begejstret ind i det.
Der er jo kommuner, der allerede var begyndt på det her, inden vi lovgav om det fra Folketingets side, fordi de syntes, det var en brandgod idé.
Så det er jo forkert af hr. Holger K. Nielsen at sige, at der ikke foregår noget, at det er sådan rent teoretisk.
Det foregår!
Vi har problemer med at bryde den negative sociale arv, det er jeg fuldstændig enig i, og derfor skal vi prøve at gøre noget.
Godt, så sætter den her regering forskellige initiativer i værk.
Men hvis det var så godt for 10-15 år siden, som hr. Holger K. Nielsen siger det var, fordi der var en højere normering, og at det er det, der skulle være årsagen til, at man skulle kunne bryde den negative sociale arv, hvorfor fik vi den så ikke brudt for 10-15 år siden?
Vi har problemer med det, og det er, fordi vi ikke haft redskaberne til det.
Dem er vi ved at udvikle nu.
Og det er en kollektiv opgave; den kan man ikke bare tørre af på hinanden her i Folketinget.
Det ligger jo lidt i forlængelse af det, vi har talt om tidligere, at denne her regering kort tid efter, at den kom til, slog sig op på, at den ville bekæmpe den negative sociale arv.
Det var jo store ord, der fik overskrifter i aviserne, men siden hen har vi jo stort set ikke set noget som helst.
Ministeren er da klar over, at et af de områder, hvor man især må sætte ind, hvis man skal bekæmpe den negative sociale arv, er i daginstitutionerne.
Det er hos de helt små børn, det er i forhold til deres start i livet, at man virkelig skal sætte ind, hvis man vil bekæmpe den negative sociale arv.
Det er også det, den her debatgruppe kommer ind på.
Det er ikke socialister, der siger det her, det er pæne, borgerlige mennesker, der er bekymrede over den måde, vi behandler det her spørgsmål på, og er bekymrede over, at vi ikke satser mere på de helt små børns opvækstvilkår.
Det har været på finansloven, og hvis man bare følger lidt med, så ved man også, at der er sket en hel masse.
F.eks. er der afsat 40 mio. kr. til fokus på kvalitetsudvikling i de enkelte dagtilbud, og så er der afsat 75 mio. kr. over 3 år til at arbejde med de pædagogiske læreplaner.
Der er også lavet et lovforslag om en anbringelsesreform, og der er vi blevet enige om, at kommunerne skal til at udarbejde en sammenhængende børnepolitik, sådan at der er en god, gedigen sammenhæng mellem, hvad sundhedsplejersken laver, hvad der sker i vuggestuen, hvad der sker i børnehaven, og hvad der sker i skolen, så det ikke bare sådan foregår uafhængigt af hinanden.
Der skal være fokus på tidlig forebyggelse og en tidlig indsats, og der ligger selvfølgelig også heri, at der skal være øget fokus på den rolle, som dagtilbuddene spiller.
Et væsentligt formål med netop de pædagogiske læreplaner er at forebygge den negative sociale arv, og efteruddannelsen her, som der er afsat penge til, er jo kun et supplement til den efteruddannelse, der allerede finder sted i kommunerne.
Derfor er det forkert, når nogle råber op om, at penge til efteruddannelse er som en dråbe i havet, for daginstitutionerne starter jo ikke på bar bund, den pædagogiske indsats er kendt stof, men man er måske ikke så fortrolig, som man kunne være, med den nødvendighed, det er at dokumentere det, man faktisk allerede gør, så man ved, hvad man gør, og hvorfor man gør det, og sådan at man kan ændre det, hvis man kan se, det ikke hjælper på den børnegruppe, der er.
Det skal de pædagogiske læreplaner så sikre.
Jeg kan oplyse hr. Holger K. Nielsen om, at de trådte i kraft her pr. 1. august, og nu er dagtilbuddene udeomkring i fuld sving med at implementere dem.
»Er regeringen enig med Debatgruppen for Børns Udvikling i, at der skal satses mere på kvaliteten i daginstitutionerne, hvis den negative sociale arv skal brydes?«